**ДО**

 **КМЕТОВЕТЕ НА ОБЩИНИ**

 **В РЕПУБЛИКА БЪЛГАРИЯ**

**ОТНОСНО:** Провеждане на информационни дни за Шестата процедура за присъждане на Европейски етикет за иновации и добро управление на местно ниво

**УВАЖАЕМИ ГОСПОЖИ И ГОСПОДА,**

На 10 февруари 2022 г. Министерството на регионалното развитие и благоустройството (МРРБ) обяви началото на Шестата процедура за присъждане на Европейски етикет за иновации и добро управление на български общини. Право да кандидатстват за присъждане на Европейския етикет имат всички български общини, които приемат и прилагат в работата си 12-те принципа за добро демократично управление на Съвета на Европа, като документите за кандидатстване могат да се изпращат в МРРБ през периода 10 март – 10 юни 2022 г.

Секретариатът на Националната платформа на партньорите за добро демократично управление на местно ниво (Дирекция „Устройство на територията и административно-териториално устройство“, МРРБ) организира през месец април 2022 г. онлайн информационни дни за оказване на методическа помощ и практически насоки за подготовка на кандидатурите на общините за участие в процедурата за присъждане на Европейския етикет.

Конкретните дати на събитията са определени по райони, както следва:

* Северозападен район, включващ общините в областите Видин, Враца, Ловеч, Монтана и Плевен – 1 април 2022 г.
* Северен централен район, включващ общините в областите Велико Търново, Габрово, Разград, Русе и Силистра – 5 април 2022 г.
* Североизточен район, включващ общините в областите Варна, Добрич, Търговище и Шумен – 7 април 2022 г.
* Югозападен район, включващ общините в областите Благоевград, Кюстендил, Перник, София и София (столица) – 11 април 2022 г.
* Южен централен район, включващ общините в областите Кърджали, Пазарджик, Пловдив, Смолян и Хасково – 13 април 2022 г.
* Югоизточен район, включващ общините в областите Бургас, Сливен, Стара Загора и Ямбол – 15 април 2022 г.

За участие в събитията определените представители на общините е необходимо да изпратят попълнен приложения към писмото регистрационен формуляр на следния електронен адрес: atusecretariat@mrrb.government.bg в срок до 25 март 2022 г.

Програмата за онлайн провеждане на информационните дни е следната:

|  |  |
| --- | --- |
| 10:00 - 10:30 ч. | Европейския етикет и значението му за общините. Представяне на етапите от процедурата за присъждане на Европейския етикет  |
| 10:30 - 11:00 ч. | Подготовка на документите за кандидатстване.Подробно представяне на технологията за попълване на Образец 2. Общ списък с материали и Приложение 1. Еталон за самооценка (Бенчмарк) |
| 11:00 - 11:15 ч. | Изпращане на документите за кандидатстване и последващи ангажименти на кандидатствалите общини |
| 11:15 - 12:00 ч. | Дискусия, въпроси и отговори |

Предвид дистанционното провеждане на събитията (чрез видеоконферентна връзка) считаме за целесъобразно представителите на общините, които заявяват участие, да бъдат предварително добре запознати с информацията относно условията и реда за кандидатстване на общините за присъждане на Европейския етикет, публикувана на интернет страницата на МРРБ в раздел *Административно-териториално устройство/ Европейски етикет за иновации и добро управление на местно ниво/ Шеста процедура.*

**ПРИЛОЖЕНИЕ:** съгласно текста.

**СТЕФАН АСПАРУХОВ**

**ЗАМЕСТНИК-МИНИСТЪР**

***Формат на електронен подпис: .p7s***